
R E F E R A T   D E  A P R O B A R E
[bookmark: _Hlk175150519]privind aprobarea Listei de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 
2021-2027 – OS 2.1. – IR 3.1.C Eficiență energetică - clădiri publice


La nivelul Municipiului Brad a fost elaborată „Strategia Integrată de Dezvoltare Urbană a Municipiului Brad 2021-2027” (SIDU Brad), aprobată prin H.C.L.  nr. 168/2021.
 SIDU Brad cuprinde un portofoliu de proiecte structurat pe obiective strategice, obiective sectoriale, priorități, direcții de acțiune, proiecte, cu identificarea surselor de finanțare, inclusiv Programul Regional Vest 2021 – 2027. Acest portofoliu de proiecte reprezintă Lista generală de proiecte prioritare generate de obiectivele SIDU pe baza căreia se întocmesc listele de proiecte prioritare pentru fiecare obiectiv strategic/intervenție regională a PR Vest 2021-2027. 
Prin Dispoziția Primarului Municipiului Brad nr. 795/2024 a fost numit Comitetul de implementare și monitorizare a Strategiei Integrate de Dezvoltare Urbană a Municipiului Brad 2021 - 2027 (CIM SIDU Brad) care are ca sarcini inclusiv selecția și prioritizarea proiectelor propuse în planul de acțiune al Strategiei de Dezvoltare a Urbană a Municipiului Brad 2021 - 2027.
Comitetul de implementare și monitorizare a Strategiei Integrate de Dezvoltare Urbană a Municipiului Brad (SIDU Brad) a elaborat Metodologia de selecție și prioritizare a proiectelor din Strategia Integrată de Dezvoltare Urbană a Municipiului Brad 2021-2027 cu finanțare prin Programul Regional Vest 2021-2027, conform modelului pus la dispoziție de către Agenția de Dezvoltare Regională (ADR) Vest în capitolul 4 al Documentului - cadru pentru verificarea strategiilor teritoriale integrate și a planurilor de mobilitate urbană durabilă în cadrul Programului Regional Vest 2021 – 2027. 
Acest document a fost pus la dispoziția Consiliului Local al Municipiului Brad și aprobat prin H.C.L. nr. 105/2024. 
Metodologia prevede aprobarea de către Consiliul Local al Municipiului Brad a listelor de proiecte prioritare, finanțabile prin PR Vest 2021-2027, pentru fiecare obiectiv specific/intervenție regională.
Lista de proiecte prioritare pentru Obiectivul strategic OS 2.1. – IR 3.1.C Eficiență energetică - clădiri publice a fost întocmită în scopul depunerii cererilor de finanțare în cadrul apelului deschis până la data de 18 septembrie 2024 – apel necompetitiv, cu alocare financiară de 935.536 euro (4.643.813,59 lei) pentru Municipiul Brad. La depunerea primului proiect este obligatorie transmiterea listei de proiecte prioritare, alături de metodologia de selecție. 
În contextul celor de mai sus am inițiat prezentul proiect de hotărâre prin care am propus aprobarea Listei de proiecte prioritare din Strategia Integrată de Dezvoltare Urbană a Municipiului Brad 2021-2027 finanțabile din Programul Regional Vest 2021-2027 – OS 2.1. – IR 3.1.C Eficiență energetică - clădiri publice și îl supun spre dezbatere și aprobare plenului Consiliului Local al Municipiului Brad în forma prezentată.
            Invoc în susţinerea propunerii mele prevederile Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legii nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art. 129 alin. (1) și alin. (2) lit. b), alin. (4) lit. e) și alin. (14) din O.U.G. nr. 57/2019 privind Codul administrativ, cu modificările şi completările ulterioare.

